CELEX: 62014CA0105
Language: hr
Date: 2015-09-08 00:00:00
Title: Predmet C-105/14: Presuda Suda (veliko vijeće) od 8. rujna 2015. (zahtjev za prethodnu odluku koji je uputioTribunale di Cuneo – Italija) – kazneni postupak protiv Ive Tarrica i dr. (Zahtjev za prethodnu odluku — Kazneni postupak u vezi s kaznenim djelima u području poreza na dodanu vrijednost (PDV) — Članak 325. UFEU-a — Nacionalno zakonodavstvo koje predviđa rokove apsolutne zastare koji mogu prouzročiti nekažnjavanje kaznenih djela — Moguća šteta za financijske interese Europske unije — Obveza nacionalnog suda da ne primijeni bilo koju odredbu domaćeg prava koja može nanijeti štetu obvezama koje države članice imaju na temelju prava Unije)

3.11.2015   
            
            
               HR
            
            
               Službeni list Europske unije
            
            
               C 363/11
            
         Presuda Suda (veliko vijeće) od 8. rujna 2015. (zahtjev za prethodnu odluku koji je uputioTribunale di Cuneo – Italija) – kazneni postupak protiv Ive Tarrica i dr.
   (Predmet C-105/14) (1)
   
   ((Zahtjev za prethodnu odluku - Kazneni postupak u vezi s kaznenim djelima u području poreza na dodanu vrijednost (PDV) - Članak 325. UFEU-a - Nacionalno zakonodavstvo koje predviđa rokove apsolutne zastare koji mogu prouzročiti nekažnjavanje kaznenih djela - Moguća šteta za financijske interese Europske unije - Obveza nacionalnog suda da ne primijeni bilo koju odredbu domaćeg prava koja može nanijeti štetu obvezama koje države članice imaju na temelju prava Unije))
   (2015/C 363/13)
   Jezik postupka: talijanski
   
      Sud koji je uputio zahtjev
   
   Tribunale di Cuneo
   
      Stranke glavnog postupka
   
   Ivo Taricco, Ezio Filippi, Isabella Leonetti, Nicola Spagnolo, Davide Salvoni, Flavio Spaccavento, Goranco Anakiev
   
      Izreka
   
   
               1.
            
            
               Nacionalni propis u području zastare kaznenih djela, poput onog iz članka 160. posljednjeg stavka Kaznenog zakona, kako je izmijenjen zakonom br. 251. od 5. prosinca 2005., u vezi s člankom 161. tog zakona, koji na datum okolnosti u glavnom postupku propisuje da radnja koja dovodi do prekida zastare u okviru kaznenog progona koji se odnosi na teške prijevare u području poreza na dodanu vrijednost ima učinak produljenja zastarnog roka samo za četvrtinu njegova prvotnog trajanja, može nanijeti štetu obvezama država članica na temelju članka 325. stavaka 1. i 2. UFEU-a, u slučaju da taj nacionalni propis sprječava izricanje učinkovitih i odvraćajućih sankcija u značajnom broju slučajeva teških prijevara koje štete financijskim interesima Europske unije ili propisuje puno duže rokove zastare za slučajeve prijevara koje štete financijskim interesima dotične države članice nego za one koje štete financijskim interesima Europske unije, što je na nacionalnom sudu da provjeri. Na nacionalnom sudu je da omogući puni učinak članka 325. stavaka 1. i 2. UFEU-a ne primjenjujući, prema potrebi, odredbe nacionalnog prava koje bi mogle imati učinak sprječavanja dotične države članice u poštovanju njezinih obveza na temelju članka 325. stavaka 1. i 2. UFEU-a.
            
         
               2.
            
            
               Sustav zastare koji se primjenjuje na kaznena djela počinjena u području poreza na dodanu vrijednost poput onoga iz članka 160. posljednjeg stavka Kaznenog zakona, kako je izmijenjen zakonom br. 251. od 5. prosinca 2005., u vezi s člankom 161. tog zakona, ne može se ocjenjivati s obzirom na članke 101., 107. i 119. UFEU-a.
            
         
      (1)  SL C 194, 24. 6. 2014.